## Obvezatne upute broj VI. glasovanje osoba na službi u oružanim snagama, članova posada pomorskih i riječnih brodova i osoba lišenih slobode

### NN 74/1995 (28.9.1995.), Obvezatne upute broj VI. glasovanje osoba na službi u oružanim snagama, članova posada pomorskih i riječnih brodova i osoba lišenih slobode

# IZBORNA KOMISIJA REPUBLIKE HRVATSKE

Na temelju članka 31. stavka 1. točke 2. i članka 35. Zakona o izborima
zastupnika u Sabor Republike Hrvatske ("Narodne novine", br.
22/92.,1/93., 30/93.,11/94. i 68/95.) Izborna komisija Republike Hrvatske
propisuje

## OBVEZATNE UPUTE

### BROJ VI. GLASOVANJE OSOBA NA SLUŽBI U ORUŽANIM SNAGAMA, ČLANOVA POSADA POMORSKIH I RIJEČNIH BRODOVA I OSOBA LIŠENIH SLOBODE

1. Birači na službi u oružanim snagama i na služenju vojnog roka, članovi
posada pomorskih i riječnih brodova Hrvatske trgovačke mornarice i birači
lišeni slobode glasovat će na izborima 29. listopada 1995. godine za zastupnika
i njegovog zamjenika u Zastupnički dom Sabora Republike Hrvatske one izborne
jedinice u kojoj imaju prebivalište, a ne za zastupnika izborne jedinice
na području koje se nalazi biračko mjesto na kojem će glasovati.

2. Birači na službi u oružanim snagama Republike Hrvatske glasuju na
biračkim mjestima koja će odrediti ministar uprave na prijedlog ministra
obrane.

Birači koji se kao članovi posade pomorskih i riječnih brodova Hrvatske
trgovačke mornarice na dan izbora zateknu izvan granica Republike Hrvatske
glasuju na biračkim mjestima koja će odrediti ministar pomorstva.

Birači koji su lišeni slobode glasuju na biračkim mjestima koja će odrediti
ministar pravosuđa.

3. Ministarstva obrane, pomorstva, prometa i veza i pravosuđa dužni
su odmah nadležnom tijelu za popise birača dostaviti popise birača prema
mjestu njihova prebivališta za birače:

- na službi u oružanim snagama Republike Hrvatske i na služenju vojnog
roka,

- koji se kao članovi posade pomorskih i riječnih brodova Hrvatske trgovačke
mornarice zateknu izvan granica Republike Hrvatske i

- koji su lišeni slobode.

Tijelo nadležno za popis birača dužno je pravovremeno sačiniti i dostaviti
izvode iz popisa birača nadležnoj izbornoj komisiji radi pravovremene dostave
izbornog materijala biračkim odborima.

4. Biračke odbore na biračkim mjestima na kojima će glasovati birači
na službi u oružanim snagama, članovi posade pomorskih i riječnih brodova
koji se zateknu izvan granica Republike Hrvatske i koji su lišeni slobode,
imenuju izborne komisije one izborne jedinice na čijem području se nalaze
navedena biračka mjesta:

Članove biračkih odbora za birače na službi u oružanim snagama imenovat
će izborne komisije izbornih jedinica na čijem se području nalaze biračka
mjesta.

Članove biračkih odbora za birače posada brodova imenovat će izborne
komisije izbornih jedinica na čijem području se nalazi sjedište organizacije
(poduzeća, društva) koje je vlasnik brodova na kojima se nalaze biračka
mjesta.

Članove biračkill odbora za birače - osobe lišene slobode imenovat će
izborne komisije izbornih jedinica na čijem se području nalaže ustanove
u kojima se nalaze osobe lišene slobode.

5. Da bi navedene izborne komisije iz točke 4. ovih Obvezatnih uputa
mogle imenovati članove biračkih odbora:

- Ministarstvo obrane Republike Hrvatske ili nadležna za povjedništva
postrojbi Hrvatske vojske za koje je određeno biračko mjesto,

- uprave organizacija (poduzeća, društva) vlasnika broda na kojem je
određeno biračko mjesto i

- Ministarstvo pravosuđa ili uprava ustanove u kojoj se nalaze osobe
lišene slobode

HITNO će odgovarajućoj (nadležnoj) izbornoj komisiji do staviti prijedlog
imena osoba koje će se imenovati u biračke odbore, vodeći pri tome računa
o odredbi članka 29. stavka 5. Zakona o izborima zastupnika u Sabor Republike
Hrvatske, da te osobe ne mogu biti članovi niti jedne političke stranke.

6. Birači iz ovih Obvezatnih uputa (osobe na službi u oružanim snagama,
članovi posada pomorskih i riječnih brodova Hrvatske trgovačke mornarice
koji se na dan izbora zateknu izvan granica Republike Hrvatske te osobe
lišene slobode) glasuju za kandidate sa državne liste i za kandidate za
zastupnike u Zastupnički dom Sabora Republike Hrvatske u onoj izbornoj
jedinici, u kojoj imaju prebivalište.

7. Članovi posada pomorskih i riječnih brodova Hrvatske trgovačke mornarice
koji se na dan izbora zateknu u lukama Republike Hrvatske, mogu glasovati
na biračkim mjestima svog prebivališta ili na biračkim mjestima luke u
kojoj se nalazi brod

pod uvjetima iz članka 30. Zakona o popisu birača, tj. tako da se privremeno
upišu u popis birača općine - grada u kojima se zateknu, a na temelju potvrde
o upisu u popis birača koju im izdaje nadležno tijelo za popis birača mjesta
njihovog prebivališta.

8. Biračka mjesta za birače na službi u oružanim snagama Republike Hrvatske;
posada brodova Hrvatske trgovačke mornarice i za osobe lišene slobode,
neće se objaviti u oglasima sa popisom biračkih mjesta na području izbornih
jedinica.

Klasa:013-01/95-01/01

Urbroj: 56605-95-30

Zagreb, 26. rujna 1995

Predsjednik

**dr. Krunislav Olujić**, v. r.

Uputa, NN 74/1995-1267